Nariadenie Komisie (ES) č. 2204/2003
zo 17. decembra 2003,
ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom [1], naposledy zmenené a doplnené nariadením Komisie (ES) č. 2119/2003 [2], najmä na jeho článok 11 písm. c),
Keďže:
(1) Príloha V k nariadeniu (ES) č. 1210/2003 obsahuje zoznam príslušných orgánov, ktorým sú pridelené konkrétne funkcie súvisiace s vykonávaním uvedeného nariadenia.
(2) Taliansko, Írsko, Portugalsko a Švédsko žiadali, aby boli do tohto zoznamu zaradené ďalšie orgány,
PRIJALA TOTO NARIADENIE:
Článok 1
Príloha V k nariadeniu (ES) č. 1210/2003 sa týmto mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 17. decembra 2003